Document ID: 31981R1618

Uredba Komisije (EGS) št. 1618/81
z dne 17. junija 1981
o določitvi osnovnih proizvodov, ki ne izpolnjujejo pogojev za predplačilo izvoznih nadomestil
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], spremenjene z Uredbo (EGS) št. 1187/81 [2], in zlasti člena 16(6) Uredbe in ustreznih predpisov drugih uredb o skupni ureditvi trga za kmetijske proizvode,
ob upoštevanju Uredbe Sveta (EGS) št. 565/80 z dne 4. marca 1980 o predplačilu izvoznih nadomestil za kmetijske proizvode [3],
ker se člen 4(2) Uredbe (EGS) št. 565/80 uporablja za predelane proizvode in blago, pridobljeno iz osnovnih proizvodov, pod pogojem, da postopek aktivnega oplemenitenja ni prepovedan za primerljive proizvode; ker bi bilo treba pripraviti seznam teh proizvodov iz člena 8 Uredbe (EGS) št. 565/80; ker je aktivno oplemenitenje prepovedano za nekatere proizvode, ki so primerljivi z osnovnimi proizvodi;
ker sta dne 31. marca 1981 prenehali veljati Uredba Sveta (EGS) št. 1961/75 z dne 28. julija 1975 o prepovedi uporabe postopkov aktivnega oplemenitenja za posneto mleko v prahu [4] in Uredba Sveta (EGS) št. 3066/75 z dne 24. novembra 1975 o prepovedi uporabe postopkov aktivnega oplemenitenja za maslo [5], nazadnje spremenjeni z Uredbo (EGS) št. 1363/80 [6]; ker bi bilo treba prilagoditi seznam proizvodov, ki ne izpolnjujejo pogojev za sistem predplačil za izvozna nadomestila; ker je zato treba razveljaviti Uredbo Komisije (EGS) št. 800/80 [7];
ker so ukrepi, predvideni s to uredbo, v skladu z mnenjem vseh ustreznih upravljalnih odborov,
SPREJELA NASLEDNJO UREDBO:
Člen 1
Osnovni proizvodi, ki ne izpolnjujejo pogojev za postopek iz člena 4 Uredbe (EGS) št. 565/80, so navedeni v Prilogi.
Vendar se ti osnovni proizvodi izključijo samo, kadar so namenjeni za uporabo v predelavi proizvodov, navedenih:
(a) v Prilogi A k Uredbi (EGS) št. 2727/75, razen proizvodov, ki se uvrščajo pod podštevilko 23.07 B skupne carinske tarife;
(b) v členu 1(1)(c) Uredbe (EGS) št. 1418/76 [8], nazadnje spremenjene z Uredbo (EGS) št. 113/80 [9].
Člen 2
Uredba (EGS) št. 800/80 se razveljavi.
Člen 3
Ta uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. junija 1981

Labels: 3
17
6